《喜王露湑至自三峰 其一》
清代·汪霦

经时三径为谁开，乾鹊声中屐齿来。久客奚囊多旧句，贫家尊酒只新醅。

不妨小住为佳尔，相顾狂歌亦壮哉。晚节最谙泉石味，云林深处好追陪。

作者简介：浙江钱塘人，原籍平湖，字朝采，号东川。康熙十五年进士。官行人。十八年，举鸿博，授编修。官至户部侍郎。有《西泠唱和集》。